A digitális oktatás legújabb eszközei és módszerei
Horváth Ildikó, Pécsi Tudományegyetem

A globalizálódó gazdaság, a munkahelyi mobilitás, a technikai technológiai fejlődés felgyorsulása napjainkra az oktatási intézményeket is versenyhelyzetbe hozta. Elkerülhetetlenné vált az új típusú piaci kihívásokra, új megoldási módokat adni az iskoláztatás rendszerének egészében, kiemelten a digitális oktatás területén, hiszen az ország gazdasági teljesítőképességének alapját az oktatási rendszer adja. A digitális átalakulás által támasztott egyik legnagyobb kihívás, hogy a munkaerőpiac hogyan tud alkalmazkodni a megváltozó igényekhez.
Az előadás a digitális képességek oktatására fókuszálva, a munkaerőpiac igényeihez illeszkedő, bizonyos szempontból formabontó képzési struktúrát mutat be, amelyben a fő szerepet a legújabb ICT fejlesztések, megoldások és a digitális oktatás módszerei kapják.